title: 82/869/EEZ: Odluka Vijeća od 13. prosinca 1982. o koordiniranju aktivnosti država članica i institucija Zajednice u pogledu procjene potrebe i pripreme prijedloga za uspostavljanje međuinstitucionalnog informacijskog sustava Zajednice

text:
16                   HR                              Službeni list Europske unije                                                01/Sv. 17
31982D0869
L 368/40                                      SLUŽBENI LIST EUROPSKIH ZAJEDNICA                                               28.12.1982.
                                                         ODLUKA VIJEĆA
                                                       od 13. prosinca 1982.
               o koordiniranju aktivnosti država članica i institucija Zajednice u pogledu procjene potrebe i
                 pripreme prijedloga za uspostavljanje međuinstitucionalnog informacijskog sustava Zajednice
                                                            (82/869/EEZ)
VIJEĆE EUROPSKIH ZAJEDNICA,                                            ODLUČILO JE:
uzimajući u obzir Ugovor o osnivanju Europske ekonomske                                               Članak 1.
zajednice, a posebno njegov članak 235.,
                                                                       Države članice i Komisija koordiniraju aktivnosti u pogledu:
uzimajući u obzir prijedlog Komisije,
                                                                       1. identifikacije i procjene potreba;
uzimajući u obzir mišljenje Europskog parlamenta (1),                  2. ako je potrebno, pripreme nacrta programa koncepta i reali
                                                                           zacije;
uzimajući u obzir mišljenje Gospodarskog i socijalnog
odbora (2),                                                            3. utvrđivanja zajedničkih sporazuma o razmjeni informacija
                                                                           koje nisu čvrsto povezane s pojedinačnim proizvođačima
budući da je integracija obrade podataka, obrade teksta i tele            uzimajući u obzir međunarodnu standardizaciju,
komunikacije potakla razvoj novih informacijskih tehnologija
koje bi se mogle koristiti za unapređivanje rada Zajednice,            kako bi se uspostavio međuinstitucionalni integrirani informa
posebno stalno rastuće razmjene informacija između institucija         cijski sustav Zajednice (INSIS) koji će omogućiti uporabu novih
Zajednice i uprava država članica;                                     elektroničkih tehnologija za razmjenu informacija između admi
                                                                       nistracija institucija Zajednice i država članica. Ostale institucije
budući da nekoordinirano uvođenje novih informacijskih tehno          Zajednice i tijela pozivaju se na sudjelovanje u ovoj koordinaciji.
logija u institucije Zajednice i administraciju država članica         Komisija je odgovorna za provođenje koordinacije putem Savje
uključuje opasnost od novih prepreka slobodnom protoku                 todavnog odbora koji čine predstavnici država članica te insti
informacija;                                                           tucija i tijela Zajednice, čije su nadležnosti utvrđene u Prilogu.
budući da bi jasno određivanje mogućnosti primjene i potreba                                          Članak 2.
korisnika u institucijama Zajednice i administracijama država
članica trebalo imati pozitivan učinak na utvrđivanje tehničkih        Po završetku poslova navedenih u članku 1. Komisija izvješćuje
propisa za informacijske sustave koji nisu čvrsto povezani s           Vijeće i Parlament te podnosi prijedloge koje smatra priklad
pojedinačnim proizvođačima i na proširenje javnih telekomuni          nima najkasnije 12 mjeseci nakon stupanja na snagu ove
kacijskih mreža i njihovu primjenu u informacijskim sustavima;         Odluke.
može se stoga očekivati da će to osigurati inovacijske poticaje
za industriju;                                                                                Članak 3.
                                                                       Ova Odluka stupa na snagu na dan objave u Službenom listu
budući da je stoga poželjno utvrditi postupak koordinacije s           Europskih zajednica.
ciljem određivanja potreba institucija Zajednice i relevantnih
nacionalnih administracija za novim informacijskim tehnologi
jama te potreba utvrđivanja zajedničkih sporazuma o razmjeni
informacija koje nisu čvrsto povezane s pojedinačnim proizvo          Sastavljeno u Bruxellesu 13. prosinca 1982.
đačima, uzimajući u obzir međunarodnu standardizaciju;
                                                                                Za Vijeće
budući da odgovarajuće ovlasti za djelovanje potrebne za usva
janje Odluke nisu predviđene u Ugovoru, potrebno je pozivanje                                                   Predsjednik
na njegov članak 235.,                                                                                U. ELLEMANN-JENSEN
(1) SL C 125, 17.5.1982., str. 170.
(2) SL C 343, 31.12.1981., str. 4.
 ---pagebreak--- 01/Sv. 17         HR                                    Službeni list Europske unije                                                    17
                                                                    PRILOG
                                                         SAVJETODAVNI ODBOR
                                                                NADLEŽNOSTI
          1.     Glavne zadaće
          1.1.   Opća zadaća
                 Opća zadaća Savjetodavnog odbora je pružanje potpore Komisiji u:
                 — identifikaciji i procjeni potreba,
                 — ako je potrebno, pripremi nacrta programa koncepta i realizacije,
                 — utvrđivanju zajedničkih sporazuma o razmjeni informacija koje nisu čvrsto povezane s pojedinačnim proizvo
                     đačima uzimajući u obzir međunarodnu standardizaciju za informacijski sustav Zajednice (INSIS).
          1.2.   Posebne zadaće
                 Posebne zadaće Savjetodavnog odbora su, među ostalim:
          1.2.1 pomaganje Komisiji pri identifikaciji postojećih i potencijalnih potreba;
          1.2.2. pomaganje Komisiji pri identifikaciji relevantnih projekata u informacijskoj tehnologiji koje provode institucije
                 država članica i Zajednice;
          1.2.3. savjetovanje Komisije o ciljevima projekta INSIS i njegovim provedbenim prioritetima;
          1.2.4. savjetovanje Komisije o dosljednosti planova INSIS-a prema relevantnim aktivnostima u institucijama država
                 članica i Zajednice;
          1.2.5. savjetovanje Komisije o standardima relevantnim za INSIS;
          1.2.6 savjetovanje Komisije o žurnoj koordinaciji s administracijom pošta i industrijom.
          2.     Učestalost sastanaka
                 U intervalima od otprilike dva mjeseca.
          3.     Trajanje posla
                 Približno osam mjeseci.
          4.     Sudionici
                 Do tri predstavnika iz svake države članice i svake institucije Zajednice, članovi svakog izaslanstva u najvećoj mjeri
                 pokrivaju relevantna stručna područja (informacijsku tehnologiju, potrebe korisnika itd.).
                 Komisija osigurava usluge tajništva.


title: Odluka Vijeća od 8. lipnja 2017. o novom sastavu upravnog odbora Europskog centra za razvoj strukovnog osposobljavanja

text:
               17.6.2017

               HR

               Službeni list Europske unije

               C 194/30

         ODLUKA VIJEĆA
   od 8. lipnja 2017.
   o novom sastavu upravnog odbora Europskog centra za razvoj strukovnog osposobljavanja
   (2017/C 194/04)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   uzimajući u obzir imenovanje koje je predložila mađarska vlada,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               (2)

               Mjesto člana u Upravnom odboru Centra u kategoriji predstavnika vladâ postalo je slobodno za Mađarsku slijedom ostavke g. Lázla ODROBINA.

               (3)

               Članovi upravnog odbora navedenog centra trebali bi biti imenovani do kraja tekućeg mandata koji istječe 17. rujna 2018.,

         ODLUČILO JE:
   Članak 1.
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja njezina mandata koji traje do 17. rujna 2018.:
   PREDSTAVNICI VLADÂ

               MAĐARSKA

               gđa Krisztina VUJKOV TOMORNÉ

         Članak 2.
   Ova se Odluka u informativne svrhe objavljuje u Službenom listu Europske unije.

      Sastavljeno u Luxembourgu 8. lipnja 2017.

            Za Vijeće

            Predsjednica

         K. SIMSON

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


title: Odluka (EU) 2017/1735 Europskog parlamenta od 27. travnja 2017. o razrješnici za izvršenje proračuna Zajedničko poduzeće ECSEL za financijsku godinu 2015.

text:
               29.9.2017

               HR

               Službeni list Europske unije

               L 252/346

         ODLUKA (EU) 2017/1735 EUROPSKOG PARLAMENTA
   od 27. travnja 2017.
   o razrješnici za izvršenje proračuna Zajedničko poduzeće ECSEL za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničko poduzeće ECSEL za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ECSEL za financijsku godinu 2015., s odgovorom Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0091/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0113/2017),

               1.

               daje razrješnicu izvršnom direktoru Zajedničkog poduzeća ECSEL za izvršenje proračuna Zajedničkog poduzeća za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 24.

      (2)  SL C 473, 16.12.2016., str. 25.

      (3)  SL L 298, 26.10.2012., str. 1.

      (4)  SL L 169, 7.6.2014., str. 152.

      (5)  SL L 38, 7.2.2014., str. 2.


title: Odluka (EU) 2017/1738 Europskog parlamenta od 27. travnja 2017. o razrješnici za izvršenje proračuna Zajedničkog poduzeća za gorivne članke i vodik 2 za financijsku godinu 2015.

text:
               29.9.2017

               HR

               Službeni list Europske unije

               L 252/351

         ODLUKA (EU) 2017/1738 EUROPSKOG PARLAMENTA
   od 27. travnja 2017.
   o razrješnici za izvršenje proračuna Zajedničkog poduzeća za gorivne članke i vodik 2 za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za gorivne članke i vodik 2 za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za gorivne članke i vodik 2 za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0090/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik 2 (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0109/2017).

               1.

               daje razrješnicu izvršnom direktoru Zajedničkog poduzeća za gorivne članke i vodik 2 za izvršenje proračuna Zajedničkog poduzeća za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za gorivne članke i vodik 2, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 47.

      (2)  SL C 473, 16.12.2016., str. 49.

      (3)  SL L 298, 26.10.2012., str. 1.

      (4)  SL L 169, 7.6.2014., str. 108.

      (5)  SL L 38, 7.2.2014., str. 2.


title: 96/409/ZVSP: Odluka predstavnika vlada država članica koji su se sastali u okviru Vijeća od 25. lipnja 1996. o uspostavljanju privremene putne isprave

text:
               18/Sv. 12

               HR

               Službeni list Europske unije

               10

         41996D0409

               L 168/4

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA KOJI SU SE SASTALI U OKVIRU VIJEĆA
   od 25. lipnja 1996.
   o uspostavljanju privremene putne isprave
   (96/409/ZVSP)
   PREDSTAVNICI VLADA DRŽAVA ČLANICA EUROPSKE UNIJE KOJI SU SE SASTALI U OKVIRU VIJEĆA,
   svjesni da je stvaranje privremene putne isprave jedinstvenog oblika koju će države članice izdavati građanima Unije u mjestima gdje država članica podrijetla tih građana nema stalno diplomatsko ili konzularno predstavništvo ili u drugim okolnostima koje su opisane u pravilima određenima u Prilogu II. ovoj Odluci u skladu s člankom 8.c Ugovora o osnivanju Europske zajednice,
   smatrajući da uspostavljanje zajedničke privremene putne isprave može istinski pomoći građanima Unije u nevolji,
   uvjereni da će uspostavljanje takve isprave jasno dokazati praktične prednosti koje status građana Unije nosi sa sobom,
   ODLUČILI SU:
   Članak 1.
   Uspostavlja se privremena putna isprava čiji se jedinstveni obrazac opisuje u Prilogu I., koji čini sastavni dio ove Odluke.
   Pravila kojima se uređuje izdavanje privremene putne isprave i sigurnosne mjere koje se na to odnose određeni su u prilozima II. i III. te čine sastavni dio ove Odluke. Pravila i mjere mogu se izmijeniti jednoglasnim sporazumom država članica; takve izmjene stupaju na snagu mjesec dana nakon njihova usvajanja osim ako država članica zatraži ponovno ispitivanje na ministarskoj razini.
   Članak 2.
   Ova Odluka proizvodi učinke kada sve države članice obavijeste Glavno tajništvo Vijeća da su dovršeni postupci koje njihovi pravni sustavi zahtijevaju radi primjene ove Odluke.
   Članak 3.
   Ova se Odluka objavljuje u Službenom listu.

      Sastavljeno u Luxembourgu 25. lipnja 1996.

            Za Vijeće

            Predsjednik

         M. PINTO

   ANNEX I – ANNEXE I – ANEXO I – BILAG I – ANLAGE I – ΠΑΡΑΡΤΗΜΑ I – IARSCRÍBHINN I – ALLEGATO I – BIJLAGE I – ANEXO I – LIITE I – BILAGE I

   PRILOG II.
   PRAVILA KOJIMA SE UREĐUJE IZDAVANJE PRIVREMENE PUTNE ISPRAVE

               1.

               Privremena putna isprava (PPI), čiji je jedinstveni obrazac prikazan u Prilogu I., putna je isprava koja se može izdati za jedno putovanje u državu članicu podrijetla podnositelja zahtjeva, zemlju stalnog boravišta ili, iznimno, neko drugo odredište. Ona se može izdati državljanima država članica od strane države koje je osoba državljanin.

               2.

               PPI-evi se mogu izdati ako se ispune svi sljedeći uvjeti:

                           (a)

                           primatelj mora biti državljanin države članice čija je putovnica ili putna isprava izgubljena, ukradena ili uništena ili je privremeno nedostupna; i

                           (b)

                           on/ona je na državnom području zemlje u kojoj država članica podrijetla osobe nema diplomatsko ili konzularno predstavništvo s mogućnošću izdavanja putnih isprava ili u kojoj ta država nije na drugi način zastupljena; i

                           (c)

                           izdana je dozvola vlasti države članice podrijetla osobe.

               3.

               Podnositelji zahtjeva za izdavanje PPI-eva bi trebali ispuniti obrazac za podnošenje zahtjeva i poslati ga zajedno s ovjerenim preslikama bilo kakvog dokaza o identitetu i državljanstvu diplomatskom poštom na tijelo države članice podrijetla podnositelja zahtjeva imenovano u tu svrhu. To ne mora nužno biti i najbliže tijelo ako je drugo nadležno tijelo na tom području prikladnije. Mjesto izdavanja naplatit će podnositelju zahtjeva i zadržati takve naknade i pristojbe koje bi inače naplatilo za izdavanje hitne putovnice. Podnositelji zahtjeva koji nemaju dovoljno sredstava za ostale lokalne izdatke primit će, prema potrebi, potrebna novčana sredstva u skladu s uputama koje država članica podrijetla izda u trenutku podnošenja zahtjeva.

               4.

               PPI bi trebao važiti nešto duže od najkraćeg roka potrebnog za okončanje putovanja za koje je izdana. Kod utvrđivanja tog roka treba uzeti u obzir potrebna mjesta za noćenje tijekom puta i presjedanja.

               5.

               Za potrebe vođenja evidencije, na mjestu izdavanja trebao bi se čuvati preslik svake isprave dok bi se drugi trebao poslati tijelu države članice podrijetla podnositelja zahtjeva.

               6.

               Svaka država članica može proširiti primjenu ovih pravila i na druge osobe povezane s njom, a koje je voljna prihvatiti.

         PRILOG III.
   SIGURNOSNE MJERE ZA PRIVREMENE PUTNE ISPRAVE
   Privremene putne isprave (PPI) proizvode se i izdaju u skladu sa sljedećim sigurnosnim mjerama:

               1.

                  Veličina

                           otvorena:

                           18 × 13 cm,

                           sklopljena:

                           9 × 13 cm.

               2.

                  Papir

               PPI-evi se tiskaju na sigurnosnom papiru bez optičkog sjajila (otprilike 90 g/m2), uz primjenu standardnog „CHAIN WIRES” vodenog žiga koji je zakonski zaštićen za proizvođača dokumenta, s dvije nevidljive niti (plavom i žutom, SSI/05) koje su fluorescentne pod ultraljubičastim svjetlom i reagiraju na kemijsko brisanje.

               3.

                  Brojčani sustav

               Svaka država članica osigurava isprave s centraliziranim brojčanim sustavom, kombinirane s inicijalima države članice koja izdaje putnu ispravu, kako slijedi:

                           Belgija

                           = B

                           — [OOOOO]

                           Danska

                           = DK

                           — [OOOOO]

                           Njemačka

                           = D

                           — [OOOOO]

                           Grčka

                           = GR

                           — [OOOOO]

                           Španjolska

                           = E

                           — [OOOOO]

                           Francuska

                           = F

                           — [OOOOO]

                           Irska

                           = IRL

                           — [OOOOO]

                           Italija

                           = I

                           — [OOOOO]

                           Luksemburg

                           = L

                           — [OOOOO]

                           Nizozemska

                           = NL

                           — [OOOOO]

                           Austrija

                           = A

                           — [OOOOO]

                           Portugal

                           = P

                           — [OOOOO]

                           Finska

                           = FIN

                           — [OOOOO]

                           Švedska

                           = S

                           — [OOOOO]

                           Ujedinjena Kraljevina

                           = UK

                           — [OOOOO]

                     Broj se tiska visokim tiskom na stranici 1 i 4 isprave, uz uporabu OCR-B slova, u crnoj boji sa zelenom fluorescencijom pod ultraljubičastim svjetlom.

               4.

                  Prilaganje fotografije nositelja isprave

               Fotografija nositelja isprave mora se pričvrstiti na siguran način kako bi se onemogućilo lagano uklanjanje. Fotografija je prekrivena folijom u skladu s nacionalnom praksom, pri čemu se podrazumijeva da države članice poduzimaju potrebne korake kako bi osigurale odgovarajuću razinu sigurnosti dokumenta.

               5.

                  Unošenje osobnih podataka nositelja isprave

               Osobni podaci nositelja isprave dosljedno se unose na obrazac PPI-a. Ti se podaci unose ručno ili pisaćim strojem i prekrivaju se folijom.

               6.

                  Pečat tijela koje izdaje ispravu

               Kada izdaje PPI, tijelo koje izdaje ispravu stavlja pečat dijelom na dokument i dijelom na fotografiju nositelja isprave.

               7.

                  Dodatna sigurnosna obilježja

               PPI-evi u pozadini moraju imati zaštitni uzorak guilloche indirektnim tiskanjem visokim tiskom u četiri boje na stranicama na koje se upisuju podaci, uvažavajući pravila prelijevanja boja u tiskanju.
               Koriste se sljedeće tehnike tiskanja:

                           —

                           INTAGLIO, recto uključujući tekst na stranici 1., latentna slika i mikrotisak u plavoj refleksnoj tinti,

                           —

                           OFFSET, recto i verso, u dvije boje i IRIS,

                           —

                           1.: tekst u plavoj refleksnoj,

                           —

                           2.: s antiskener pozadinom u svijetloplavoj,

                           —

                           3.: guilloche uzorak pozadine s IRIS učinkom u dvije boje, zelenoj i ljubičastoj, pri čemu se potonja javlja sa žutom fluorescencijom pod ultraljubičastim svjetlom.

                     Koriste se tinte koje su otporne na kopiranje, a svaki pokušaj kopiranja u boji rezultira jasno vidljivim odstupanjima u boji. Nadalje, najmanje jedna boja sadrži fluorescentna sredstva. Tinte također sadrže reagense protiv kemijskog brisanja.

               8.

                  Tiskovni obrasci

               Koriste se višebojno obrađeni obrasci za tiskanje s uzorkom pozadine guilloche koji su posebno dizajnirani za ovaj dokument s integriranim mikrotipovima.

               9.

                  Pohrana praznih obrazaca PPI-a

               Kako bi smanjile rizik od prijevare ili krivotvorenja, sve države članice osiguravaju pohranu praznih obrazaca PPI-a na način da ne postoji rizik od krađe.


title: Odluka Vijeća 2012/662/ZVSP od 25. listopada 2012. o potpori aktivnostima za smanjenje rizika nezakonite trgovine, i prekomjernog prikupljanja, malog i lakog oružja u regiji koju obuhvaća Organizacija za europsku sigurnost i suradnju (OESS)

text:
               18/Sv. 014

               HR

               Službeni list Europske unije

               141

         32012D0662

               L 297/29

               SLUŽBENI LIST EUROPSKE UNIJE

               25.10.2012.

      ODLUKA VIJEĆA 2012/662/ZVSP
   od 25. listopada 2012.
   o potpori aktivnostima za smanjenje rizika nezakonite trgovine, i prekomjernog prikupljanja, malog i lakog oružja u regiji koju obuhvaća Organizacija za europsku sigurnost i suradnju (OESS)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2.,
   budući da:

               (1)

               Vijeće je 15. i 16. 2005. prosinca usvojilo Strategiju EU-a za suzbijanje nezakonitog prikupljanja i trgovine malim i lakim oružjem (SALW) i njihovim streljivom (Strategija EU SALW). Ta je strategija naglasila da, kako bi se rizik koji predstavlja nezakonitu trgovinu i prekomjerno prikupljanje malog i lakog oružja sveo na najmanju moguću mjeru, potrebno je posebnu pozornost posvetiti velikim količinama malog i lakog oružja koje su nagomilane istočnoj i jugoistočnoj Europi, i načine na koje se šire u područjima sukoba.

               (2)

               Jedan od ciljeva Strategije EU SALW je poticanje učinkovitog multilateralizma za uspostavu mehanizama, bilo međunarodnih, regionalnih ili unutar Unije i država članica, s ciljem sprečavanja opskrbe i destabilizacije širenja malog i lakog oružja i njegovog streljiva. U svom Akcijskom planu, Strategija izdvaja Organizaciju za europsku sigurnost i suradnju (OESS) kao jednu od regionalnih organizacija s kojom bi trebalo razviti suradnju. Posebno sadrži odredbe namijenjene potpori koju treba pružiti akciji OESS-a da se bori protiv nezakonite trgovine malim i lakim oružjem i njihovim streljivom i uništavanja viška zaliha država sudionica OESS-a („države sudionice”).

               (3)

               Države sudionice su 24. studenoga 2000. usvojile Dokument OESS-a o malom i lakom oružju koji ih obvezuje da uspostave i provedu učinkovite nacionalne kontrole prijenosa malog i lakog oružja, uključujući kontrolu izvoza i posredovanja. Taj Dokument također naglašava destabilizirajući učinak koji prekomjerno gomilanje malog i lakog oružja i loše upravljanje zalihama i sigurnost zaliha mogu imati na nacionalnu, regionalnu i međunarodnu sigurnost. Identificira uništavanje kao preporučenu metodu za zbrinjavanje viška malog i lakog oružja.

               (4)

               Države sudionice su 26. svibnja 2010. usvojile Akcijski plan OESS-a za malo i lako oružje gdje se, inter alia, upućuje na potrebu za uspostavljanje ili jačanje pravnog okvira država sudionica za zakonite aktivnosti posredovanja, kako bi se ojačale obveze upravljanja i sigurnošću zaliha malog i lakog oružja, ojačale obveze država sudionica da uništavaju višak i nezakonito malo i lako oružje, i sredstva kako bi se poboljšala njihova sposobnost za uništavanje viška i nezakonitog malog i lakog oružja.

               (5)

               Vijeće je 23. lipnja 2003. donijelo Zajedničko stajalište 2003/468/ZVSP o kontroli trgovine oružjem (1), koje zahtijeva da države članice poduzmu sve potrebne mjere, uključujući jasan pravni okvir za zakonite aktivnosti posredovanja, kako bi kontrolirale aktivnosti posredovanja koje se odvijaju na njihovim državnim područjima, i ohrabrile se da razmotre kontrolu aktivnosti posredovanja izvan svojeg državnog područja koju provode posrednici koji su njihovi državljani i imaju prebivalište ili poslovni nastan na njihovom državnom području.

               (6)

               Vijeće je 8. prosinca 2008. donijelo Zajedničko stajalište 2008/944/ZVSP o definiranju zajedničkih pravila kojima se uređuje nadzor izvoza vojne tehnologije i opreme (2). Zajedničko stajalište 2008/944/ZVSP donosi niz kriterija koji vode države članice tijekom procjene zahtjeva za izvoz, ponovni izvoz ili posredovanje konvencionalnog izvoza. Od država članica zahtijeva da učine sve što je njihovoj moći da ohrabre druge države, koje izvoze vojnu tehnologiju ili opremu, da primjene kriterije tog Zajedničkog stajališta,

         DONIJELO JE OVU ODLUKU:
   Članak 1.
   1.   U svrhu poticanja mira i sigurnosti, djelotvornog multilateralizma na globalnim i regionalnim razinama, Unija teži sljedećim ciljevima:

               —

               jačanju mira i sigurnosti u susjedstvu Unije, smanjenjem prijetnje koju predstavlja nezakonitu trgovinu i prekomjerno gomilanje malog i lakog oružja u regiji OESS-a,

               —

               podupiranju djelotvornog multilateralizma na regionalnoj razini poticanjem akcije OESS-a da spriječi prekomjerno gomilanje i nezakonitu trgovinu malim i lakim oružjem i njegovim streljivom.

         2.   Kako bi se postigao cilj iz stavka 1., Unija poduzima sljedeće projekte:

               —

               organizira regionalnu radionicu osposobljavanja za nadležne dužnosnike država sudionica koji su odgovorni za kontrolu posredovanja malim i lakim oružjem,

               —

               nadograđuje sigurnost u skladištima zaliha malog i lakog oružja u Bjelarusu i Kirgistanu,

               —

               uništava višak malog i lakog oružja u Bjelarusu i Kirgistanu kako bi se spriječilo njegovo preusmjeravanje nezakonitoj trgovini,

               —

               uvodi primjenu aplikacije za upravljanje zalihama malog i lakog oružja kako bi poboljšala skladištenje, evidenciju i praćenje malog i lakog oružja i konvencionalnog streljiva u nekim državama sudionicama.

         Podroban opis tih projekata određen je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.
   2.   Tehničku provedbu projekata iz članka 1. stavka 2. izvršavaju dvije provedbene agencije.

               (a)

               tajništvo OESS-a provodi:

                           —

                           regionalnu radionicu osposobljavanja za nadležne dužnosnike država sudionica o kontroli posredovanja malim i lakim oružjem,

                           —

                           nadogradnju sigurnosti u skladištima konvencionalnog oružja i streljiva u Kirgistanu,

                           —

                           uništenje viška malog i lakog oružja u Bjelarusu i Kirgistanu kako bi se spriječilo njegovo preusmjeravanje nezakonitoj trgovini, i

                           —

                           uvođenje softvera za upravljanje zalihama malog i lakog oružja kako bi se poboljšalo upravljanje skladištenjem, vođenje evidencije i praćenje oružja;

               (b)

               ured Programa Ujedinjenih naroda za razvoj u Bjelarusu (ured UNDP-a u Bjelarusu) provodi nadogradnje sigurnosti u skladištima konvencionalnog oružja i streljiva u Bjelarusu.

         3.   Tajništvo OESS-a i ured UNDP-a u Bjelarusu provode svoje zadatke pod odgovornošću VP-a. U tu svrhu VP sklapa potrebne aranžmane s tajništvom OESS-a i uredom UNDP-a u Bjelarusu.
   Članak 3.
   1.   Financijski referentni iznos za provedbu projekata iz članka 1. stavka 2. iznosi 1 680 000 EUR.
   2.   Izdacima koji se financiraju iz iznosa određenog određen stavkom 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire ispravnost upravljanja izdacima iz stavka 1. U tu svrhu, sklapa financijske sporazume s tajništvom OESS-a i uredom UNDP-a u Bjelarusu. Ti sporazumi određuju da tajništvo OESS-a i ured UNDP-a u Bjelarusu imaju obvezu osiguravanja vidljivosti doprinosa EU-a, u skladu s njegovom veličinom.
   4.   Komisija nastoji sklopiti financijske sporazume iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja financijskih sporazuma.
   Članak 4.
   VP izvješćuje Vijeće o provedbi ove Odluke na temelju redovitih izvješća koje priprema tajništvo OESS-a i ured UNDP-a u Bjelarusu. Ta izvješća predstavljaju temelj za ocjenu koju donosi Vijeće.
   Komisija dostavlja podatke o financijskoj provedbi projekta iz članka 1. stavka 2.
   Članak 5.
   1.   Ova Odluka stupa na snagu na datum donošenja.
   2.   Ova Odluka prestaje vrijediti 36 mjeseci nakon datuma sklapanja financijskog sporazuma iz članka 3. stavka 3. ili 6 mjeseci nakon datuma donošenja ove Odluke ako se u tom razdoblju ne sklopi nikakav financijski sporazum.

      Sastavljeno u Luxembourgu 25. listopada 2012.

            Za Vijeće

            Predsjednica

         E. MAVROU

      (1)  SL L 156, 25.6.2003., str. 79.

      (2)  SL L 335, 13.12.2008., str. 99.
   PRILOG
   1.   Ciljevi

   Opći cilj ove Odluke je jačanje mira i sigurnosti u susjedstvu Unije, smanjenjem prijetnje koju predstavlja nezakonitu trgovinu i prekomjerno gomilanje malog i lakog oružja u regiji OESS-a. Ova Odluka također ima za cilj poticanje djelotvornog multilateralizma na regionalnoj razini poticanjem mjera OESS-a za sprečavanje prekomjernoga gomilanja i nezakonite trgovine malim i lakim oružjem i njegovim streljivom. Navedene aktivnosti uključuju uništavanje viška malog i lakog oružja u regiji OESS-a, poboljšanje sigurnosti i upravljanje zalihama oružja, razvoj prikladnih alata za vođenje evidencije oružja, i poboljšanje kontrole prijenosa konvencionalnog oružja, posebno posredovanja.
   2.   Opis projekata

   2.1.   Organiziranje regionalne radionice osposobljavanja za nadležne dužnosnike država sudionica o kontroli posredovanja malim i lakim oružjem

   2.1.1.   Cilj projekta

               —

               podizanje svijesti i poboljšanje provedbe postojećih međunarodnih i regionalnih obveza u području kontrole posredovanja malim i lakim oružjem od strane država sudionica;

               —

               analizirati najbolje prakse i iskustva stečena od drugih država/regija i identificirati njihovu primjenjivost na potrebe sudionika.

         2.1.2.   Opis projekta

               —

               Tajništvo OESS-a organizira trodnevnu regionalnu radionicu za nadležne državne dužnosnike iz do 15 država sudionica.

         Predstavnici odgovarajućih međunarodnih i regionalnih organizacija i drugi stručnjaci, uključujući stručnjake iz Unije, će sudjelovati u događaju. Na događaju će sudjelovati do 70 sudionika. Tajništvo OESS-a će razviti detaljan koncept i dnevni red događaja, u koordinaciji s VP-om i odgovarajućim tijelima Vijeća.
   2.1.3.   Očekivani rezultati projekta

               —

               bolje kontrole posredovanja u trgovini malim i lakim oružjem u državama sudionicama koje su pozvane da sudjeluju u radionici;

               —

               smanjen rizik od nezakonitog posredovanja u trgovini i nezakonite trgovine malim i lakim oružjem i slijedom toga poboljšana sigurnost za stanovništvo, skupine i pojedince na koje je negativno utjecala nezakonita trgovina malim i lakim oružjem.

         2.1.4.   Mjesta održavanja seminara

   Tajništvo OESS-a predlaže moguća mjesta održavanja regionalnog seminara, koje zatim podupire VP, uz savjetovanje s nadležnim tijelima Vijeća.
   2.1.5.   Korisnici projekta

               —

               državni službenici i državna tijela država sudionica koji su odgovorni za kontrolu prijenosa malog i lakog oružja,

               —

               stanovništvo, skupine i pojedinci na koje je negativno utjecala nezakonita trgovina malim i lakim oružjem.

         2.2.   Nadogradnja sigurnosti u skladištima konvencionalnog oružja i streljiva u Bjelarusu i Kirgistanu

   2.2.1.   Cilj projekta

               —

               poboljšati sigurnost i upravljanje zalihama u do dva skladišta malog i lakog oružja u Bjelarusu, i do tri skladišta malog i lakog oružja u Kirgistanu,

               —

               doprinijeti poboljšanoj sigurnosti u središnjoj Aziji i istočnoj Europi, i smanjiti rizik od nezakonite trgovine malim i lakim oružjem.

         2.2.2.   Opis projekta

               —

               modernizacija sustava sigurnosti u do dva skladišta malog i lakog oružja u Bjelarusu, u skladu s najboljom praksom OESS-a u pogledu malog i lakog oružja, uključujući kroz postavljanje i/ili obnavljanje potrebnih električnih instalacija, glavnih protupožarnih mogućnosti, ograđivanje granica i njihovo osvjetljenje, detekciju uljeza i alarmnih sustava, kao i telekomunikacijsku opremu za pojačanu sigurnost,

               —

               poboljšanje i/ili uspostavljanje u do tri skladišta malog i lakog oružja u Kirgistanu, u skladu s najboljom praksom OESS-a u pogledu malog i lakog oružja, uključujući kroz postavljanje i/ili obnavljanje ograđivanja granica i njihovog osvjetljenja, sigurnosnih vrata i prozora na zgradi, alarmnih sustava protiv uljeza, televizijskih kamera zatvorenog kruga (CCTV) i telekomunikacijske opreme.

         Tajništvo OESS-a i ured UNDP-a u Bjelarusu će u suradnji s nadležnim tijelima u Bjelarusu i Kirgistanu utvrditi skladišta kojima je potrebna sigurnosna modernizacija i odrediti će točna skladišta koja će se modernizirati uz potporu ove Odluke, uz savjetovanje s nadležnim tijelima Vijeća. Sve aktivnosti osim onih povezanih s modernizacijom skladišta malog i lakog oružja u Bjelarusu provest će tajništvo OESS-a. U Bjelarusu, aktivnosti provodi ured UNDP-a u Bjelarusu jer OESS nema primjereno predstavništvo i pravni status u Bjelarusu i također jer je provedba ovog dijela projekta od strane ureda UNDP-a u Bjelarusu veće troškovne učinkovitosti u usporedbi s OESS-ovim upravljanjem projektom iz Beča. I dalje se ne mijenja uloga OESS-a u cjelokupnoj koordinaciji projekta i nadgledanju provedbe povezano s odabirom skladišta i mjera sigurnosti i zaštite koje se provode, godišnjim radnim planovima, kontrolom kvalitete dovršenih radova i nacionalnih doprinosa vlade Bjelarusa. Vlade Bjelarusa i Kirgistana, prema potrebi, daju potporu projektu kroz financijske naknade i/ili doprinos u naravi.
   2.2.3.   Očekivani rezultati projekta

               —

               poboljšana fizička sigurnost i upravljanje zalihama u do dva skladišta malog i lakog oružja u Bjelarusu, i do tri skladišta malog i lakog oružja u Kirgistanu,

               —

               smanjenje rizika od nezakonite trgovine malim i lakim oružjem i konvencionalnim streljivom i poboljšanje sigurnosti u istočnoj Europi i središnjoj Aziji.

         2.2.4.   Korisnici projekta

               —

               ministarstva obrane u Bjelarusu i Kirgistanu,

               —

               stanovništvo, skupine i pojedinci na koje je negativno utjecala nezakonita trgovina malim i lakim oružjem.

         2.3.   Uništavanje viška malog i lakog oružja u Bjelarusu i Kirgistanu da se spriječi njegovo preusmjeravanje nezakonitoj trgovini

   2.3.1.   Cilj projekta

               —

               smanjenje rizika od nezakonite trgovine malim i lakim oružjem uništavanjem viška oružja koje posjeduju odgovarajuća državna tijela u Belarusu i Kirgistanu.

         2.3.2.   Opis projekta

               —

               uništenje do 12 000 komada malog i lakog oružja koji su višak u Bjelarusu,

               —

               uništenje do 2 000 komada malog i lakog oružja koji su višak i do 51 prijenosnog protuzračnog obrambenog sustava (MANPADS) u Kirgistanu.

         Vlade Bjelarusa i Kirgistana, prema potrebi, daju podršku projektu kroz pružanje prostora i opreme, i doprinosa u naravi. Sve aktivnosti osim onih povezanih s modernizacijom skladišta malog i lakog oružja u Bjelarusu provest će tajništvo OESS-a.
   U Bjelarusu, aktivnosti povezane s modernizacijom skladišta malog i lakog oružja provodi ured UNDP-a u Bjelarusu jer OESS nema primjereno predstavništvo i pravni status u Bjelarusu i također jer je provedba ovog dijela projekta od strane ureda UNDP-a u Bjelarusu veće troškovne učinkovitosti u usporedbi s OESS-ovim upravljanjem projektom iz Beča. I dalje se ne mijenja uloga OESS-a u cjelokupnoj koordinaciji projekta i nadgledanju provedbe povezano s odabirom skladišta i mjera sigurnosti i zaštite koje se provode, godišnjim radnim planovima, kontrolom kvalitete dovršenih radova i nacionalnih doprinosa vlade Bjelarusa.
   2.3.3.   Očekivani rezultati projekta

               —

               uništavanje dijela viška malog i lakog oružja i MANPADS-a u Bjelarusu i Kirgistanu,

               —

               smanjenje rizika od nezakonite trgovine malim i lakim oružjem i poboljšanje sigurnosti u istočnoj Europi i srednjoj Aziji.

         2.3.4.   Korisnici projekta

               —

               ministarstva obrane u Belarusu i Kirgistanu,

               —

               stanovništvo, skupine i pojedinci na koje je negativno utjecala nezakonita trgovina malim i lakim oružjem.

         2.4.   Uvođenje softvera za upravljanje zalihama malog i lakog oružja kako bi se poboljšalo upravljanje skladištenjem, vođenje evidencije i praćenje oružja

   2.4.1.   Cilj projekta

               —

               poboljšati upravljanje zalihama malog i lakog oružja i konvencionalnog streljiva i vođenje evidencije u do osam država sudionica, na taj način smanjujući opasnost od nezakonite trgovine malim i lakim oružjem i konvencionalnim streljivom.

         2.4.2.   Opis projekta

               —

               predstavljanje aplikacije za upravljanje zalihama malog i lakog oružja zainteresiranim državama sudionicama za do 20 osoba,

               —

               sastanci stručnjaka u do osam država sudionica kako bi se ocijenila kompatibilnost aplikacije za upravljanje zalihama malog i lakog oružja na nacionalne zahtjeve i daljnje praćenje u vezi s nacionalnim postupcima i zakonodavstvom,

               —

               tehničke prilagodbe aplikacije za upravljanje zalihama malog i lakog oružja u do osam država sudionica kako bi se pružila kompatibilnost s dogovorenim tehničkim zahtjevima, uz suradnju s uredom UNDP-a u Bjelarusu i Ministarstvom obrane u Bjelarusu,

               —

               prevođenje aplikacije za upravljanje zalihama malog i lakog oružja na do tri državna jezika (sveukupno) prema potrebi u državama sudionicama koje uvode aplikaciju za upravljanje zalihama malog i lakog oružja,

               —

               ograničeno osiguravanje hardvera za do osam država sudionica, gdje je to potrebno,

               —

               instaliranje elektroničkih sustava bilježenja za do osam država sudionica,

               —

               razvijanje kurikuluma osposobljavanja za do osam država sudionica (dva modula — za osoblje u vojnim sjedištima u glavnim gradovima odabranih država sudionica, i osoblja u skladištima),

               —

               provođenje osposobljavanja u do osam država sudionica u skladu s gore navedenim kurikulumom osposobljavanja.

         2.4.3.   Očekivani rezultati projekta

               —

               poboljšanje i normiranje upravljanja zalihama malog i lakog oružja i konvencionalnog streljiva i vođenje evidencije u do osam država sudionica,

               —

               smanjenje rizika od nezakonite trgovine malim i lakim oružjem i konvencionalnim streljivom i poboljšanje sigurnosti u regiji OESS-a.

         2.4.4.   Korisnici projekta

               —

               ministarstva obrane od najviše osam država sudionica,

               —

               stanovništvo, skupine i pojedinci na koje je negativno utjecala nezakonita trgovina malim i lakim oružjem.

         Tajništvo OESS-a će u suradnji s VP-om i nadležnim tijelima Vijeća utvrditi države sudionice koje će koristiti projekt.
   3.   Trajanje

   Sveukupno procijenjeno trajanje projekata iznosi 36 mjeseca.
   4.   Tehnički provedbeni subjekt

   Tehnička provedba iz ove Odluka će se dodijeliti tajništvu OESS-a i uredu UNDP-a u Bjelarusu koji će provoditi svoje zadaće pod odgovornošću VP-a.
   5.   Izvješćivanje

   Tajništvo OESS-a i ured UNDP-a u Bjelarusu će pripremiti redovita izvješća, kao i izvješća nakon dovršetka svake od opisane aktivnosti. Izvješća se trebaju dostaviti VP-u najkasnije šest tjedana nakon završetka odgovarajućih aktivnosti.
   6.   Procijenjeni ukupni troškovi projekta i financijske naknade EU

   Ukupni iznos troškova projekata je 1 680 000 EUR.


title: Odluka Vijeća (ZVSP) 2017/288 od 17. veljače 2017. o izmjeni Odluke 2011/101/ZVSP o mjerama ograničavanja protiv Zimbabvea

text:
               18.2.2017

               HR

               Službeni list Europske unije

               L 42/11

         ODLUKA VIJEĆA (ZVSP) 2017/288
   od 17. veljače 2017.
   o izmjeni Odluke 2011/101/ZVSP o mjerama ograničavanja protiv Zimbabvea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. veljače 2011. donijelo Odluku 2011/101/ZVSP o mjerama ograničavanja protiv Zimbabvea (1).

               (2)

               Trebalo bi uvesti odstupanje za zabranu prodaje, nabave, prijenosa ili izvoza opreme koja bi se mogla upotrijebiti za unutarnju represiju radi omogućavanja prodaje, nabave, prijenosa ili izvoza određenih proizvoda isključivo za civilnu upotrebu u projektima u rudarstvu ili infrastrukturnim projektima.

               (3)

               Vijeće je preispitalo Odluku 2011/101/ZVSP, uzimajući u obzir politička zbivanja u Zimbabveu.

               (4)

               Mjere ograničavanja protiv Zimbabvea trebalo bi produljiti do 20. veljače 2018.

               (5)

               Trebalo bi zadržati mjere ograničavanja za sedam osoba i jedan subjekt utvrđene u Prilogu I. Odluci 2011/101/ZVSP. Trebalo bi obnoviti suspenziju mjera ograničavanja za pet osoba navedenih u Prilogu II. Odluci 2011/101/ZVSP.

               (6)

               U skladu s time trebalo bi izmijeniti Odluku 2011/101/ZVSP,

         DONIJELO JE OVU ODLUKU:
   Članak 1.
   Odluka 2011/101/ZVSP mijenja se kako slijedi:

               1.

               U članku 3. dodaje se sljedeći stavak:
               „3.   Članak 2. ne primjenjuje se na prodaju, nabavu, prijenos ili izvoz određene opreme koja bi se mogla upotrijebiti za unutarnju represiju ako je riječ o opremi isključivo za civilnu upotrebu u projektima u rudarstvu ili infrastrukturnim projektima, pri čemu to u svakom pojedinom slučaju podliježe odobrenju nadležnih tijela države članice izvoznice.”.

               2.

               Članak 10. zamjenjuje se sljedećim:
               „Članak 10.
               1.   Ova Odluka stupa na snagu na dan donošenja.
               2.   Odluka se primjenjuje do 20. veljače 2018.
               3.   Mjere iz članka 4. stavka 1. i članka 5. stavaka 1. i 2., u mjeri u kojoj se odnose na osobe navedene u Prilogu II., suspendiraju se do 20. veljače 2018.
               4.   Ova se Odluka redovito preispituje i produljuje, ili prema potrebi mijenja, ako Vijeće smatra da njezini ciljevi nisu ostvareni.”.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 17. veljače 2017.

            Za Vijeće

            Predsjednik

         E. BARTOLO

      (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).


title: Odluka (EU) 2017/1654 Europskog parlamenta od 27. travnja 2017. o razrješnici za izvršenje proračuna Europskog nadzornog tijela za bankarstvo za financijsku godinu 2015.

text:
               29.9.2017

               HR

               Službeni list Europske unije

               L 252/198

         ODLUKA (EU) 2017/1654 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europskog nadzornog tijela za bankarstvo za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog nadzornog tijela za bankarstvo za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za bankarstvo za financijsku godinu 2015., s odgovorima Nadzornog tijela (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Nadzorno tijelo treba dobiti za izvršenje proračuna za financijsku godinu 2015. (05873/2017 – C8-0072/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (4), a posebno njezin članak 64.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0079/2017),

               1.

               daje razrješnicu izvršnom direktoru Europskog nadzornog tijela za bankarstvo za izvršenje proračuna Nadzornog tijela za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 72.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 12.

      (5)  SL L 328, 7.12.2013., str. 42.


title: Odluka Vijeća 2014/491/ZVSP od 22. srpnja 2014. o izmjeni Odluke 2013/189/ZVSP o osnivanju Europske akademije za sigurnost i obranu (EASO)

text:
               24.7.2014

               HR

               Službeni list Europske unije

               L 218/6

         ODLUKA VIJEĆA 2014/491/ZVSP
   od 22. srpnja 2014.
   o izmjeni Odluke 2013/189/ZVSP o osnivanju Europske akademije za sigurnost i obranu (EASO)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. travnja 2013. donijelo Odluku 2013/189/ZVSP (1) o osnivanju Europske akademije za sigurnost i obranu (EASO).

               (2)

               Odlukom 2013/189/ZVSP osiguran je financijski referentni iznos namijenjen pokrivanju rashoda EASO-a tijekom prvih 12 mjeseci nakon sklapanja sporazuma o financiranju, od 1. kolovoza 2013. do 31. srpnja 2014.

               (3)

               Upravni odbor osnovan Odlukom 2013/189/ZVSP se 25. ožujka 2014. usuglasio da bi razdoblje obuhvaćeno sporazumom o financiranju trebalo biti usklađeno s razdobljem godišnjeg financijskog izvještaja, koje teče od 1. siječnja do 31. prosinca, a kako bi od 2016. bio potreban samo jedan financijski izvještaj.

               (4)

               Stoga bi trebalo utvrditi novi financijski referentni iznos za razdoblje od 1. kolovoza 2014. do 31. prosinca 2015.

               (5)

               Odluku 2013/189/ZVSP stoga bi trebalo u skladu s time izmijeniti,

         DONIJELO JE OVU ODLUKU:
   Članak 1.
   Članak 16. stavak 2. Odluke 2013/189/ZVSP zamjenjuje se sljedećim:

      „2.   Financijski referentni iznos namijenjen pokrivanju rashoda EASO-a tijekom prvih 12 mjeseci nakon sklapanja sporazuma o financiranju iz stavka 3. iznosi 535 000 EUR.
      Financijski referentni iznos namijenjen pokrivanju rashoda EASO-a tijekom razdoblja od 1. kolovoza 2014. do 31. prosinca 2015. iznosi 756 000 EUR.
      O financijskim referentnim iznosima namijenjenima pokrivanju rashoda EASO-a u sljedećim razdobljima odlučuje Vijeće.”.

   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2014.

            Za Vijeće

            Predsjednica

         C. ASHTON

      (1)  Odluka Vijeća 2013/189/ZVSP od 22. travnja 2013.o osnivanju Europske akademije za sigurnost i obranu (EASO) i o stavljanju izvan snage Zajedničke akcije 2008/550/ZVSP (SL L 112, 24.4.2013., str. 22.).


title: 2003/168/EZ: Odluka Komisije od 11. ožujka 2003. o osnivanju Odbora Europske zajednice za program Energy Star

text:
               15/Sv. 22

               HR

               Službeni list Europske unije

               33

         32003D0168

               L 067/22

               SLUŽBENI LIST EUROPSKE UNIJE

         ODLUKA KOMISIJE
   od 11. ožujka 2003.
   o osnivanju Odbora Europske zajednice za program Energy Star
   (2003/168/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 175. stavak 1.,
   uzimajući u obzir Uredbu (EZ) br. 2422/2001 Europskog parlamenta i Vijeća od 6. studenoga 2001. o programu označivanja energetske učinkovitosti za uredsku opremu (1), a posebno njezin članak 8. stavak 1.,
   budući da:

               (1)

               U skladu s Uredbom (EZ) br. 2422/2001, Komisija bi trebala osnovati Odbor Europske zajednice za program Energy Star (dalje u tekstu „OEZES”) radi provođenja programa Energy Star EZ-a, kako je definirano u Sporazumu između Vlade Sjedinjenih Američkih Država i Europske zajednice o koordinaciji programa označivanja energetske učinkovitosti za uredsku opremu (2).

               (2)

               OEZES bi se trebao sastojati od nacionalnih predstavnika, kako je definirano Uredbom (EZ) br. 2422/2001 i zainteresiranih strana okvirno popisanih u toj Uredbi,

         ODLUČILA JE:
   Članak 1.
   Ovime se osniva Odbor Europske zajednice za program Energy Star „OEZES”.
   Članak 2.
   1.   OEZES-om predsjedava Komisija, zastupana po Općoj upravi za energiju i promet.
   2.   Okvirni popis nacionalnih predstavnika iz članka 9. Uredbe (EZ) br. 2422/2001 onakav je kako je propisano u dijelu A Priloga.
   Ako je određeno više od jednog nacionalnog predstavnika, „koordinator” je onaj predstavnik kojega je ovlastila država članica, kako je navedeno u Prilogu.
   3.   Okvirni popis zainteresiranih strana iz članka 8. stavka 3. Uredbe (EZ) br. 2422/2001 bit će kako je propisano u dijelu B Priloga.
   4.   Kako bi osiguralo ujednačeno sudjelovanje svih relevantnih zainteresiranih strana s obzirom na svaku skupinu proizvoda uredske opreme, Predsjedništvo može prilagoditi članstvo zainteresirane strane na odgovarajući način.
   Članak 3.
   Ova Odluka stupa na snagu sedmoga dana od dana objave u Službenom listu Europske unije.

      Sastavljeno u Bruxellesu 11. ožujka 2003.

            Za Komisiju

         Loyola DE PALACIO

            Potpredsjednik

      (1)  SL L 332, 15.12.2001., str. 1.

      (2)  SL L 172, 26.6.2001., str. 3.
   PRILOG
   OKVIRNI POPIS ČLANOVA OEZES-a
   DIO A

      Nacionalni predstavnici

               A

               Abteilung IV/3 Bundesministerium für Wirtschaft und Arbeit

               g. Matthias BRUNNER dipl. ing. (koordinator)

               EVA – Austrian Energy Agency

               g. Herbert RITTER

               B

               Administration de l’Energie du Ministère des Affaires Economiques; Division Gaz-Electricité

               g. Luc MICHIELS

               DK

               Danish Energy Agency

               gđa Anette GYDESEN

               FIN

               Ministry of Trade and Industry

               gđa Veera PEDERSEN (koordinator)

               Motiva Oy

               g. Heikki HÄRKÖNEN

               F

               MINEFI/DGEMP – Télédoc 161

               gđa Evelyne BISSON (koordinator)

               Ademe – Centre de Sophia Antipolis

               g. Alain ANGLADE

               D

               Bundesministerium für Wirtschaft und Technologie

               dr. Wolfgang STINGLWAGNER (koordinator)

               Deutsche Energie-Agentur

               dr. Christianne DUDDA

               EL

               Ministry for Development

               g. Dimitrios NOMIDIS (koordinator)

               Ministry for Development

               g. Dimitrios TSALEMIS

               IRL

               Sustainable Energy Ireland

               g. Tom HALPIN

               Sustainable Energy Ireland

               gđa Antonia SHIELDS

               I

               Segreteria Tecnica della DGERM, Ministerio delle Attività Produttive

               g. Dario CHELLO (koordinator)

               ENEA Ispra

               gđa Milena PRESUTTO

               L

               Service de l’Energie de l’Etat

               g. Jean-Paul HOFFMANN

               P

               Direcção Geral da Energia

               g. Renato ROMANO

               E

               Subdirección General de Planificación Energetica

               g. Angel CHAMERO FERRER

               S

               Swedish National Energy Administration

               gđa Kristina BEIERTZ

               NL

               NOVEM

               g. Hans-Paul SIDERIUS, Drs. Ir.

               UK

               Department for Environment, Food and Rural Affairs Zone 6D/11, Ashdown House

               g. Chris BAKER (koordinator)

               ITS Research & Testing Centre

               g. Bob HARRISON

               BRE Ltd.

               gđa Monika MUNZIGER

         DIO B

      Zainteresirane strane

      Proizvođači

   European Information, Communications and Consumer Electronics Technology Industry Association (EICTA)

      Trgovci na malo

   Eurocommerce

      Skupine za zaštitu okoliša

   WWF

      Udruženja potrošača

   Savez europskih udruga (BEUC)